ஆகவேதான் புத்தர் பெயரையும் மிலிண்ட் மன்னன்பெயரையும் தன் கல்வி கழக கல்லூரிகளுக்கு பெயர் சூட்டினார். இந்த மக்கள் கல்விக் கழகம், அத்துடன் நில்லாமல், பல இடங்களில் மகாராஷ்டிரத்தில் பல்வேறு நிறுவனங்களை உருவாக்கி மக்கள் தொண்டு செய்து வந்தது டாக்டர் அம்பேத்கர் அவர்கள் இந்த நிறுவனங்களை அடிக்கடி சென்று பார்த்து அதன் ஆசிரியர்கள், மாணவர்களை கூட்டி வைத்து சிறந்த சொற்பொழிவுகளை செய்வார். இந்த சொற்பொழிவுகள் அபூர்வ கருத்துக்களைக் கொண்டதாக இருந்தது. அண்ணலின் மாணவ, பருவ அனுபவங்களையும், தனது திறமைக்கு கிடைத்த பரிசுகளையும் விளக்கி கூறி அவ்வாறு மற்றவர்களும் உயரக்கேட்டு கொள்வார். ஒரு மாணவன், ஆயுள் பூராவும் மாணவனாகவே தொடர்ந்து இருந்தான் என்று தன்னைப் பற்றி அடிக்கடி குறிப்பிடுவார். ஒவ்வொருவரும் படிக்க வேண்டும். வாசிப்பு பழக்கம் வேண்டும். மனிதர்கள் அனைவரும் தன் வீட்டில் சொந்த நூல் நிலையங்கள் வைத்திருக்க வேண்டும். தன்னைச் சுற்றி இருக்கும் ஏழை, எளியவர்களைக் காப்பாற்ற வேண்டும். அவர்களுக்கு உதவ வேண்டும் என்றும் அறிவுறுத்தினார். அந்த நிறுவன கட்டட வேலை நடக்கும்போது, அம்பேத்கர், அவர்கள் கடும் வெயிலையும், பொருட்படுத்தாமல், வெகுநேரம் நின்று கொண்டு தொழில்நுட்ப ஏற்பாடுகளை திருத்தங்கள், விளக்கி சொல்லி மக்களுக்காக அறிவு பணியை தன் சொந்த பணியாக மேற்கொண்டார்.